HU Az Európai Unió Hivatalos Lapja C 345/5

AZ EGYIK RÉSZR Ő L AZ AFRIKAI, KARIBI ÉS CSENDES-ÓCEÁNI ÁLLAMOK, MÁSIK RÉSZR Ő L AZ EURÓPAI UNIÓ ÉS TAGÁLLAMAI ÁLTAL MEGKÖTÖTT PARTNERSÉGI MEGÁLLAPODÁS KÖZÖS PARLAMENTI KÖZGY Ű LÉSE

A 2014. MÁRCIUS 18-I, KEDDI ÜLÉS JEGYZŐKÖNYVE

2014/C 345/02

Tartalomjegyzék

1. Megújuló energiaforrások és éghajlatváltozás: emberi és technológiai kihívások az AKCS országok előtt – görögországi és európai tapasztalatok

2. Műhelytalálkozó – összegző beszámoló

3. A tengerfenéki kőolaj- és ásványkincs-bányászat szerepe a fenntartható fejlődés előmozdításában

4. Az AIDS elleni küzdelem

5. Andris Piebalgs, a fejlesztésért felelős európai biztos felszólalása

6. Vita Andris Piebalgsszal, a fejlesztésért felelős európai biztossal — szólítás jelentkezés alapján

7. Az Európai Bizottsághoz intézett kérdések órája

8. Az Európai Bizottság intézkedései a Közös Parlamenti Közgyűlés 26. ülésszakán elfogadott állásfoglalások tekintetében

9. A terrorizmus globális elterjedése: az internet és a közösségi média szerepe – Politikai Ügyek Bizottsága

10. Beszámoló a 11. regionális ülésről

A 2014. MÁRCIUS 18-I, KEDDI ÜLÉS JEGYZŐKÖNYVE

(Az ülést 9,05-kor megnyitják.)

ELNÖKÖL: Fitz A. JACKSON

társelnök

1. Megújuló energiaforrások és éghajlatváltozás: emberi és technológiai kihívások az AKCS országok előtt – görögországi és európai tapasztalatok

Eszmecsere Kyriakos Gerontopoulos külügyminiszter-helyettessel (Görögország)

Kyriakos Gerontopoulos, Görögország külügyminiszter-helyettese előadást tart a megújuló energiaforrások és az éghajlatváltozás témájában.

Felszólalók: Gay Mitchell, Picewell Forbes (Bahama-szigetek), Norbert Neuser, Olle Schmidt, Abdourahamane Chegou (Niger), Komi Selom Klassou (Togó), Makhosini Hlongwane (Zimbabwe), Christa Klaß, Nita R. K. Deerpalsing (Mauritius) és Ana Rita Geremias Sithole (Mozambik).

A képviselők hangsúlyozzák, hogy nagyobb beruházásokra van szükség mind a megújuló energiaforrások és a megelőző intézkedések (például a katasztrófakockázatok csökkentése), mind pedig az éghajlatváltozás elleni küzdelem tekintetében. A képviselők a lehető leghatékonyabb forrásfelhasználás biztosítása érdekében felszólítanak az Európai Unió és az egyes tagállamok fellépéseinek jobb összehangolására. Ugyancsak javasolják egyetemi csereprogramok és ikerintézményi kapcsolatok kidolgozását a tudástranszfer és a know-how átadás előmozdítása érdekében.

Gerontopoulos úr lezárja a vitát.

2. Műhelytalálkozó – összegző beszámoló

Az előadó, Arnaldo Álvaro Ramos (Zöld-foki szigetek) szóbeli beszámolót tart „A magánszektor fejlődésének támogatása és a megújuló energiaforrásokba való beruházások előmozdítása az AKCS-országokban” címmel tartott műhelytalálkozóról.

E műhelytalálkozó tárgyát olyan innovatív finanszírozási lehetőségek, technológiai megoldások és bevált gyakorlatok képezték, amelyek rendeltetése az energiaszakadéknak a megújuló energiaforrásokban rejlő lehetőségek kiaknázása révén történő áthidalása.

Felszólaló: Fitz A. Jackson társelnök.

3. A tengerfenéki kőolaj- és ásványkincs-bányászat szerepe a fenntartható fejlődés előmozdításában

Szociális és Környezetvédelmi Bizottság

Társelőadók: Joe Koim Komun (Pápua Új-Guinea) és Christa Klaß

Joe Koim Komun (Pápua Új-Guinea) és Horst Schnellhardt (aki Christa Klaß-t helyettesíti) ismerteti a jelentést.

Felszólalók: Alban Sumana Kingsford Bagbin (Ghána), Jutta Haug, Dharamkumar Seeraj (Guyana), Olle Schmidt, Ousmane Kaba (Guinea), Mohamed El Moctar Zamel (Mauritánia), Carlos Manuel (Mozambik), Lautafi Fio Selafi Purcell (Szamoa), Peter Štastný, Ibrahim Bundu (Sierra Leone), Adjedoue Weidou (Csád), Maria Fernanda Lay (Kelet-Timor), Nita R. K. Deerpalsing (Mauritius) és Armando Astudillo González (Európai Bizottság).

A képviselők megemlítik a tengerfenéki kőolaj- és ásványkincs-bányászattal kapcsolatos lehetőségeket és kihívásokat. Hangsúlyozzák a jelentés hozzájárulását e kialakulóban lévő terület formálásához, és véleményük szerint a nemzeti parlamenteknek olyan szabályozási kereteket kell kidolgozniuk, amelyek a lehető legnagyobb mértékben megfelelnek a környezetvédelmi szabványoknak és a bányászatra vonatkozó szerződések átláthatóságára vonatkozó követelményeknek, valamint visszaáramoltatják a bevételeket a helyi közösségekhez. A képviselők hangsúlyozzák továbbá, hogy a kapacitásfejlesztés, a képzés és a technológiaátadás alapvető fontosságú tényezők annak biztosítása szempontjából, hogy a tengerfenéki bányászati tevékenységek hozzájáruljanak a fenntartható fejlődéshez.

Joe Koim Komun (Pápua Új-Guinea) lezárja a vitát.

4. Az AIDS elleni küzdelem

Kiinduló vita

Michel Sidibé, a Közös ENSZ HIV/AIDS Program (UNAIDS) ügyvezető igazgatója beszámolót tart az AID elleni küzdelem jelenlegi állásáról.

Felszólalók: Mariya Gabriel, Michael Cashman, Achille Marie Joseph Tapsoba (Burkina Faso), Nathalie Griesbeck, Dambert René Ndouane (Kongói Köztársaság), Musa Hussein Naib (Eritrea), Alban Sumana Kingsford Bagbin (Ghána), Michel Sidibé, Picewell Forbes (Bahama-szigetek), Abdikadir Omar Aden (Kenya), Louis Michel, Abdourahamane Chegou (Niger), Horst Schnellhardt, Mohammed Mukhtar Ahmed (Nigéria), Gay Michell, Ibrahim Bundu (Sierra Leone), Komi Selom Klassou (Togó), Jacob Oulanyah (Uganda), Kennedy K. Hamudulu (Zambia), Makhosini Hlongwane (Zimbabwe), Nita R. K. Deerpalsing (Mauritius) és Christophe Apala Pen’Apala Lutundula (Kongói Demokratikus Köztársaság).

A képviselők elismeréssel szólnak az UNAIDS vezetésével és elképzelései szerint a HIV/AIDS ellen vívott átfogó küzdelem keretében tett erőfeszítésekről. A világméretű szolidaritás sikertörténeteként méltatott kampány arról tanúskodik, hogy gyarapodtak a belföldi források, az elkötelezettség, a vezetői szerepvállalás és az alulról jövő aktív kezdeményezések. A képviselők hangsúlyozzák, hogy a fiatal generációk tevékeny részvétele, a tájékoztatásra irányuló kezdeményezések, a hatékony megelőzés és az egészségügyi ellátáshoz való, a lakosság leginkább veszélyeztetett csoportjai számára is biztosított hozzáférés kulcsfontosságú előfeltételei annak, hogy a „zéró új megbetegedésre” vonatkozó célkitűzés valósággá válhasson. Élénk eszmecserére kerül sor az Ugandában bizonyos kisebbségi csoportokkal – közöttük a melegekkel – szemben hátrányos megkülönböztetést alkalmazó törvények sokat vitatott témájában. Szinte minden felszólaló képviselő ismételten kifejezésre juttatja, hogy saját országában támogatja a kulturális sokszínűséget figyelembe vevő, toleráns jogalkotási döntéseket. Mások aggodalmukat fejezik ki amiatt, hogy a megbélyegzéshez vezető bármely fellépés veszélyeztetheti az egészségügyi ellátáshoz és gondozáshoz való hozzáférést, és ezáltal a járvány teljes felszámolására irányuló erőfeszítések sikerét is.

Michel Sidibé válaszol a képviselők által feltett kérdésekre.

(Az ülést 1,05-kor berekesztik, majd 15.00-kor folytatják.)

Fitz A. JACKSON Louis MICHEL Alhaj Muhammad MUMUNI és Luis Marco AGUIRIANO NALDA társelnökök társfőtitkárok

ELNÖKÖL: Louis MICHEL

társelnök

5. Andris Piebalgs, a fejlesztésért felelős európai biztos felszólalása

Piebalgs úr értékeli a millenniumi fejlesztési célok elfogadása óta elért előrehaladást. Elismeréssel szól a „Fenntartható Fejlesztési Célok” Nyílt Munkacsoport által végzett munkáról, és az AKCS-országok értékes hozzájárulásáról a 2015 utáni időszakra szóló keret kialakításához. Piebalgs úr emlékeztet arra, hogy bár a gyorsan és mélyen változó globális környezetben számos országnak sikerült növekedést elérnie, sok más ország azonban továbbra is megakadt a fejlődésben. Az Európai Unió jelentős együttműködési források keretében nyújt támogatást. Az EU Változtatási programja, valamint a politikai következetesség melletti elkötelezettsége lehetővé teszi, hogy a támogatás a szegényebb országokra összpontosuljon. Emellett támogatásban kell részesíteni az egyetemes értékek, közöttük a megkülönböztetés-mentesség érvényesülését is. Az európai biztos az EU–AKCS partnerség érettségét tanúsító, nyílt párbeszédre szólít fel az e téren a véleményeket továbbra is megosztó kérdésekben.

6. Vita Andris Piebalgsszal, a fejlesztésért felelős európai biztossal — szólítás jelentkezés alapján

Az eszmecsere többek között az alábbi témák körül folyik: EU–Kuba kapcsolatok; a szexuális kisebbségek jogai a Cotonoui Megállapodásban; a fejlesztési projektek hatékonysága; a kis- és középvállalkozások támogatása és a tulajdoni rendszer javítása a fenntartható fejlesztési célok összefüggésrendszerében; az infrastruktúra fontossága és a zöld energiára történő átállás; a magánszektor támogatása és a munkahelyteremtés; a mezőgazdasági kistermelők finanszírozása; az agrárbanki rendszer jövőbeni lehetőségei; valamint a nagy összegű befektetések kisebb országok részéről történő vonzásával kapcsolatos kihívás.

Felszólalók: Miguel Angel Martínez Martínez, Michael Cashman, Mohamed El Moctar Zamel (Mauritánia), Gay Mitchell, Horst Schnellhardt, Arnaldo Andrade Ramos (Zöld-foki szigetek), Dalton Tagelagi (Niue), Ahamada Soukouna (Mali), Ousmane Kaba (Guinea) és Nita R. K. Deerpalsing (Mauritius).

Piebalgs biztos válaszol a képviselők által feltett kérdésekre, jelentkezés alapján történő szólítás szerint.

7. Az Európai Bizottsághoz intézett kérdések órája

Összesen 16 kérdést tettek fel az Európai Bizottságnak.

A Bizottság a kérdésekre a korábbiakban írásban válaszolt. Piebalgs biztos szóbeli választ ad a következő képviselőktől származó kiegészítő kérdésekre:

Mariya Gabriel, 5. sz. kérdés az EU szerepvállalásáról a Kongói Demokratikus Köztársaságban, különösen annak keleti részén;

Olle Schmidt, 6. sz. kérdés a Sínai-félszigeten folytatott emberkereskedelemről;

Michael Cashman, 9. sz. kérdés a homoszexualitást bűncselekményként kezelő jogszabályokról és a Cotonoui Megállapodás 96. cikkéről;

Horst Schnellhardt, 10. sz. kérdés a szegénységet saját erejükből leküzdő országokról;

Fiona Hall (akit Olle Schmidt helyettesít), 11. sz. kérdés a legeltető állattenyésztésről.

Az 1., 3. és 4. sz. kérdések szerzői nem tesznek fel kiegészítő kérdéseket.

A 2., 7., 8., 12., 13., 14., 15. és 16. sz. kérdés szerzői nincsenek jelen.

8. Az Európai Bizottság intézkedései a Közös Parlamenti Közgyűlés 26. ülésszakán elfogadott állásfoglalások tekintetében

Az Addisz-Abebában elfogadott állásfoglalásokkal kapcsolatos további teendőkre vonatkozó dokumentumot továbbították a Közgyűlésnek. A társelnök megköszöni Andris Piebalgs, a fejlesztésért felelős európai biztos lelkiismeretes munkáját és mély elkötelezettségét ötéves megbízatása folyamán.

9. A terrorizmus globális elterjedése: az internet és a közösségi média szerepe

Társelőadók: Moses Kollie (Libéria) és Zita Gurmai

Moses Kollie (Libéria) és Miguel-Angel Martínez Martínez ismertetik a jelentéstervezet.

A képviselők hangsúlyozzák az internet és a közösségi média jelentőségét és általuk kínált gazdag lehetőségeket mind az AKCS-, mind pedig az EU–országok számára. A képviselők azonban egyúttal arra is felhívják a figyelmet, hogy e lehetőségekkel kisebb csoportok visszaélnek, szélsőséges ideológiai irányzatokat terjesztve és terrorista támadásokat szervezve segítségükkel. A képviselők a további online bűncselekmények megelőzése érdekében felhívnak a nemzetközi együttműködés megerősítésére. Figyelmeztetik továbbá a kormányokat, hogy a terrorista fenyegetést ne használják ürügyként az alapvető szabadságjogok korlátozására. A legfőbb kihívást olyan kiegyensúlyozott jogszabályok megalkotása és végrehajtása jelenti, amelyeknek köszönhetően hatékonyan leküzdhető a terrorizmus, de egyúttal érvényesül a magánélet tiszteletben tartásához való jog és védelemben részesülnek a jogszerű politikai tevékenységek.

Felszólalók: Boniface Yehouetome (Benin), Mariya Gabriel, Mohamed Youssouf Goumaneh (Dzsibouti), Abadula Gemeda Dago (Etiópia), Olle Schmidt, Abdikadir Omar Aden (Kenya), Mohamed El Moctar Zamel (Mauritánia), Mohammed Mukhtar Ahmed (Nigeria), Michael Gahler, Abdirizak Osman Hassan (Szomália), Mahamat Togoi Tekilio (Csád), Makhosini Hlongwane (Zimbabwe) és Vincent Ringenberg (EEAS).

Moses Kollie (Libéria) és Miguel-Angel Martínez Martínez lezárja a vitát.

10. A mauritiusi Port Louis-ban 2014. február 1214-én tartott 11. regionális ülésről (kelet-afrikai régió) szóló jelentés – a társelnökök jelentése

Fitz A. Jackson társelnök szóbeli beszámolót tart a regionális ülésről, kiemelve a megvitatott fő témákat.

A képviselők gratulálnak és megköszönik Mauritiusnak az ülés sikeres megszervezését. Kifejezésre juttatják, hogy elégedettek a vitákkal, amelyek középpontjában többek között a regionális integráció fontossága, a terrorizmus és a kalóztámadások által jelentett fenyegetés, valamint az AKCS-országokban folytatott cukortermelés állt.

Felszólalók: Christa Klaß, Co-President Louis Michel, Nita R. K. Deerpalsing (Mauritius), Miguel Ángel Martínez Martínez és Fitz A. Jackson társelnök.

(Az ülést 17,35-kor berekesztik.)